Γαρκινία η ινδική

Η Γαρκινία η ινδική είναι ένα καρποφόρο δέντρο που ανήκει στην οικογένεια Μανγκοστίν των Κλουσιίδων. Χρησιμοποιείται στην μαγειρική, στην φαρμακευτική και στη βιομηχανική.

Το γένος Γαρκινία ανήκει στην οικογένεια των Κλουσιίδων, και περιλαμβάνει περίπου 200 είδη που βρίσκονται σε τροπικές περιοχές του Παλαιού Κόσμου, κυρίως στην Ασία και την Αφρική. Η Γαρκινία είναι γηγενής στην Ινδία συγκεκριμένα στα Δυτικά Γκατ, μια περιοχή που βρίσκεται κατά μήκος της δυτικής ακτής της χώρας. Από τα 35 είδη που βρέθηκαν στην Ινδία, 17 είναι ενδημικά. Από αυτά, τα επτά είναι ενδημικά των Δυτικών Γκατ, έξι των Νησιών Ανταμάν και Νικομπάρ και τέσσερα στην βορειοανατολική περιοχή της Ινδίας.

Η Γαρκινία η ινδική απαντάται σε δασικές εκτάσεις, παραποτάμους και εγκαταλελειμμένες εκτάσεις. Αυτά τα φυτά προτιμούν τα καταπράσινα δάση, αλλά μερικές φορές ευδοκιμούν επίσης και σε περιοχές με σχετικά χαμηλή βροχόπτωση. Επίσης, καλλιεργείται σε μικρή κλίμακα. Δεν απαιτεί άρδευση, ψεκασμό φυτοφαρμάκων ή λιπασμάτων.

Χρήσεις

Μαγειρικές χρήσεις
Οι νωποί καρποί διατηρούμενοι με ζάχαρη, δημιουργούν ένα φωτεινό κόκκινο σκουός, το οποίο εμφιαλώνεται προς πώληση. Το σιρόπι αραιώνεται με νερό για να παραγάγει ένα δροσιστικό ποτό.

Το εξωτερικό κάλυμμα των καρπών αποξηραίνεται στον ήλιο για να δημιουργήσει το aamsul ή kokam. Είναι επίσης γνωστό ως «bhirand» στην γλώσσα Κονκάνι και punarpuli/muragalu στην γλώσσα Κανάντα. Χρησιμοποιείται ως κύριος παράγων όξυνσης (souring), σύνηθες στην Γκουανέζικη κουζίνα και σε ορισμένα τμήματα της Μαχαράστρα και Καρνάτακα. Το kokum παράγει μια περίεργη γεύση και μαυροκόκκινο χρώμα. Ως παράγων όξυνσης, χρησιμοποιείται σαν εναλλακτική λύση για τον οξυφοίνικα (tamarind) στο κάρυ και άλλα πιάτα από την περιοχή της Γκόα και του Konkan. Επίσης, χρησιμοποιείται στην κουζίνα του Γκουτζαράτ, όπου είναι συχνά χρησιμοποιείται για να προσθέσει γεύση και οξύτητα στη φακή (σούπα από φακές) για την ισορροπία στη γεύση, και τμήματα της Νότιας Ινδίας. Χρησιμοποιείται εκτενώς στην Ασσαμική κουζίνα σε πολλά πιάτα, όπως το "masor tenga" ή κάρυ όξινου ψαριού και "tenga dali" ή ξινές φακές. Επίσης, χρησιμοποιείται ως θεραπεία για το στομάχι και το κρυολόγημα. Μερικά ξερά κομμάτια εμποτίζονται για λίγη ώρα σε νερό και στη συνέχεια τα κομμάτια πολτοποιούνται στο ίδιο νερό και μπορούν να καταποθούν ολόκληρα.
Το σκουός από kokum ή το συμπύκνωμα από kokum, χρησιμοποιείται κατά την προετοιμασία ενός ποτού (σορμπέ), το οποίο έχει φωτεινό κόκκινο χρώμα.

Περαιτέρω, το εκχύλισμα/συμπύκνωμα από αυτόν τον καρπό ονομάζεται, στις γλώσσες Κονκάνι και Μαράθι «aagal». Προστίθεται κατά τη διάρκεια της προετοιμασίας του σόλκαδχι (solkadhi), μαζί με γάλα καρύδας.

Βιομηχανικές χρήσεις
Ο σπόρος της Γαρκινίας της ινδικής (Garcinia indica), περιέχει 23-26% έλαιο, το οποίο παραμένει σε στερεά κατάσταση σε θερμοκρασία δωματίου. Χρησιμοποιείται για την παρασκευή ειδών ζαχαροπλαστικής, φαρμάκων και καλλυντικών.

Πρόσφατα, βιομηχανίες έχουν αρχίσει την εξαγωγή hydroxycitric οξύ (HCA) από την πέτσα τις φλούδες των καρπών.

Άλλες χρήσεις
Το δέντρο είναι διακοσμητικό, με πυκνό θόλο πράσινων φύλλων και κόκκινο-χρωματισμένων, τρυφερών, νεαρών φύλλων. Το ελαιώδες εκχύλισμα που ονομάζεται «kokum tel», χρησιμοποιείται σε μασάζ ποδιών και για τη θεραπεία εγκαυμάτων.

Φαρμακολογική μελέτη
Το υδατικό εκχύλισμα των αποξηραμένων καρπών της Garcinia indica έχει αγχολυτική επίδραση στα ποντίκια.

Δείτε επίσης
 Γαρκινία
 Garcinia travancorica,
 Garcinia imberti

Εικόνες

 Σημειώσεις 

Παραπομπές σημειώσεων

 Παραπομπές 

Εξωτερικοί σύνδεσμοι
  Plant database
  Article about culinary use of kokum
  Celtnet Spice Guide entry for Kokam

ινδική
Κατηγορία:Μπαχαρικά
Κατηγορία:Φαρμακευτικά φυτά της Αφρικής
Κατηγορία:Φαρμακευτικά φυτά της Ασίας
Κατηγορία:Τροπικοί καρποί
Κατηγορία:Χλωρίδα της Ινδίας
Κατηγορία:Ινδικά μπαχαρικά
Κατηγορία:Τροπικά φρούτα